Stimați cetățeni!

 În scopul facilitării accesului investitorilor străini în comuna Căianu, județul Cluj, Agenția de Dezvoltare Regională Nord-Vest a solicitat date și informații în scopul întocmirii unui inventar detaliat al terenurilor disponibile in acest sens, care va fi pus la dispoziția potențialilor investitori străini interesați să își dezvolte afaceri sau proiecte în județul Cluj.

 În vederea creșterii șanselor de atragere a acestor investitori ni s-a solicitat să punem la dispoziție o listă de posibile proprietăți /terenuri disponibile care se încadrează cât mai bine în criteriile greenfield(fără infrastructură) fără a fi excluse terenurile de tip brownfield sau situate în parcuri industriale.

 Drept urmare, în măsura în care dețineți astfel de terenuri și sunteți interesați să le valorificați, aveți posibilitatea de a vă înscrie pe lista deschisă la Primăria Căianu, ocazie cu care veți prezenta și acte doveditoare a proprietății.

 Înscrierea se realizează în perioada 09.02.2024-29.02.2024, prin intermediul poștei electronice(primaria.caianu@yahoo.com) sau la registratura instituției situată în Căianu, str. Teiului, nr. 52, județ Cluj.